Verdagtes bots teen motor tydens jaagtogDie omstandighede rakende die ongeluk word ondersoek [Foto: Verskaf] Volgens Garrith Jamieson, woordvoerder van ALS Paramedics, het die ongeluk Vrydag omstreeks 14:00 op die hoek van Bartlepad en Queen Maryweg in Umbilo, Durban, plaasgevind. Jamieson sê volgens inligting het ’n onbekende aantal verdagtes in ’n voertuig weggejaag van die polisie wat hulle agternagesit het. Vier is beseer toe die twee voertuie teen mekaar bots [Foto: Verskaf] Jamieson sê paramedici van ALS Paramedics is na die toneel ontbied en het daar ’n algehele bloedbad aangetref. “Vier mense het ligte beserings opgedoen en is op die toneel behandel voordat hulle per ambulans na nabygeleë hospitale geneem is vir verdere mediese behandeling.” Die omstandighede rakende die ongeluk word ondersoek.